b'\n_START_ARTICLE_\nDan neodvisnosti (ZDA)\n_START_PARAGRAPH_\nDan neodvisnosti (angle\xc5\xa1ko Independence Day) je zvezni praznik v Zdru\xc5\xbeenih dr\xc5\xbeavah Amerike, ko ameri\xc4\x8dani praznujejo spomin na sprejetje Deklaracije neodvisnosti ZDA od Zdru\xc5\xbeenega kraljestva 4. julija 1776. Tradicionalno se na ta dan po vsej dr\xc5\xbeavi prirejajo parade, ognjemeti, politi\xc4\x8dni govori, koncerti, karnevali, pikniki in podobni mno\xc5\xbei\xc4\x8dni ali zasebni dogodki, ki so izraz ameri\xc5\xa1ke kulture._NEWLINE_Prva organizirana proslava za 4. julij je bila \xc5\xbee naslednje leto po razglasitvi neodvisnosti v Filadelfiji (takrat prestolnica ZDA). Od leta 1938 je dan neodvisnosti pla\xc4\x8dan dela prost dan za vse ameri\xc5\xa1ke delavce.'